8. ONLINE SIMPOZIJ O DOJENJU: „PODRŽIMO DOJENJE ZA ZDRAVLJE NAŠE PLANETE“
 u organizaciji Hrvatske udruge IBCLC savjetnica za dojenje - HUSD

Poštovane kolegice i kolege, poštovani prijatelji dojenja,

čast nam je pozvati vas na **8. Simpozij o dojenju koji će se održati 9. listopada 2020.** od 8.30h do 14.30h u virtualnom obliku odnosno online. Kriza izazvana pandemijom Covid 19 preimenovala je naš način života u „novo normalno“. Početkom godine veselili smo se što je 2020. godina proglašena godinom sestara i primalja i što ćemo na svakom simpoziju, edukacijama i skupovima dodatno i to proslaviti. I hoćemo, ali u „novim normalnim“ uvjetima. Zbog sigurnosti svih nas, predavača i sudionika simpozij će biti u virtualnom obliku, nešto novo, drugačije, ali s ciljem osiguravanja potrebne edukacije iz medicine dojenja kao i promidžbe dojenja.

Poseban gost ovogodišnjeg simpozija je Adriano Cattaneo, dr. med., spec epidemiolog. Adriano Cattaneo je tijekom 20 godina radio kao epidemiolog i koordinator Jedinice za zdravstvena istraživanja i međunarodno zdravlje u Institutu za zdravlje majke i djeteta “IRCCS BurloGarofolo” u Trstu, Italija, pri SZO surađivačkom Centru za zdravlje majke i djeteta. Diplomirao je medicinu na Sveučilištu u Padovi te magistrirao pri Londonskoj školi higijene i tropske medicine. Većinu svoje karijere proveo je u zemljama u razvoju. Autor je više od 200 članaka u znanstvenim časopisima i knjigama, više od 100 tih objavljeno je u recenziranim časopisima. Recenzent je u više od 30 međunarodnih časopisa. Član je talijanskog Udruženja epidemiologa, Pedijatrijskog društva i IBFAN-a Italija. Koordinator je dva EU-sponzorirana projekta i tu je igrao važnu ulogu u razvoju dokumenta „Zaštita, promocija i podrška dojenja u Europi: Plan akcije“, dokumenta revidiranog 2008. i korištenog za razvoj nacionalnih programa dojenja. U mirovini je od 2014.

**Simpoziji je namijenjen** svim zdravstvenim djelatnicima koji sudjeluju u osiguravanju podrške u dojenju – patronažnim sestrama, primaljama, pedijatrima, ginekolozima, neonatolozima i liječnicima obiteljske medicine.

Program se nalazi u prilogu.

**BODOVANJE**

Simpozij je u postupku bodovanja Hrvatske komore medicinskih sestara, Hrvatske komore primalja i Hrvatske liječničke komore.

ROK PRIJAVE

Simpoziju će moći prisustvovati 100 sudionika.

Molimo Vas da svoje mjesto rezervirate na vrijeme!

Prijave se primaju do 06. Listopada 2020.g. isključivo putem on-line obrasca
<https://docs.google.com/forms/d/1Ut6mpO4nj9EwR5RZ4-T7ivwmDzwv_K19tkt1P4zsih0/edit>

**Upute i link za pristup i uključivanje u virtualnu dvoranu primit ćete putem e-maila.**

KOTIZACIJAKotizacija za simpozij iznosi **150,00 kn**, odnosno 100,00 kn za članice HUSD-a.Broj računa za uplate: IBAN **HR 682 340 009 111 043 9679**, Privredna banka,

s naznakom: „Kotizacija za 8. Simpozij HUSD“ + vaše prezime.Primatelj: HUSD, Šoltanska 2, Split

VAŽNO - NEPRIHVATLJIVE UPLATE : HUSD neće prihvatiti uplate kotizacija od tvrtki koje krše Međunarodni pravilnik o reklamiranju nadomjestaka za majčino mlijeko. Svaka takva uplata bit će vraćena uplatitelju, a prijava nevažeća.

Veselimo se Vašem virtualnom dolasku!

Srdačan pozdrav,

Doc.dr.sc. Irena Zakarija-Grković, dr med., IBCLC

predsjednica Hrvatske udruge IBCLC savjetnica za dojenje

[www.husd.hr](http://www.husd.hr)